Cine e basarabeanca ce umblă cu un Rolls de 770.000 de euro prin București
- Iuliu Vlădescu
- 3 martie 2024, 19:48
S-a aflat cine este femeia din Republica Moldova ce se plimbă cu un Rolls Royce Spectre, de 770.000 de euro, prin București.
Bucureștenii au fost uimiți când au văzut prin oraș mașina de lux Rolls Royce Spectre. Aceasta aparține soției unui milionar din Republica Moldova, pe nume Aliona Bostan.
Cine este proprietara mașinii Rolls Royce Spectre
Victor Bostan este proprietarului cramelor Purcari, din Republica Moldova. Soția sa este implicată, la rândul ei, în afaceri, dar, după cum se vede, este și o prezență mondenă de marcă.
Anterior, Aliona Bostan, supranumită "Regina Purcari", a mai circulat cu un Cullinan și un Dawn. Noul Rolls Royce Spectre este a doua astfel de mașină din România, după cea deținută de Sebastian Bălășescu, fondatorul Urgent Curier.
Potrivit Cancan.ro, Aliona Bostan ar fi mers doar pentru a-și testa noul Rolls, fără a se opri nicăieri.
Cine e soțul proprietarei de Rolls
Victor Bostan s-a specializat în domeniul vinului încă de când era elev. Și-a început practica de oenolog la o vinărie într-un oraș din apropierea satului natal, Cărpineni, din Republica Moldova. Acum, el deține cramele Purcari şi Bostavan din Republica Moldova, dar şi Crama Ceptura, din România.
"Cred că pot spune că sunt un om fericit, care a reuşit să transforme un hobby – pentru că vinul este un hobby – într-o afacere care a ajuns deja la o valoare mare. La recunoaştere internaţională! Cred că este o descriere scurtă şi adevărată", declara, recent, Victor Bostan, CEO al Grupului Purcari.
Afaceri în toată lumea
Acțiunile producătorului Purcari Wineries au înregistrat, între 15 ianuarie și 15 februarie anul acesta, un randament de 4,42% în raport cu moneda euro, practic cea mai bună evoluţie din indicii BET şi BET-XT, potrviti bursa.ro.
"Este un pas înainte pentru a spori amprenta şi poziţia Purcari pe piaţă, în regiunea Orientului Mijlociu şi Africa. Actuala achiziţie face parte din strategia comercială a Grupului de dezvoltare de noi pieţe, după deschiderea unui birou necomercial de reprezentare în China în 2019 şi a unei companii comerciale în Ucraina în 2021", se arăta în comunicatul emis de Victor Bostan, la jumătatea lunii ianuarie, când a anunțat extinderea în Turcia, dar și în alte zone ale lumii.